kardosdrur/scandi-wiki huggingface dataset:
ATP Tour 2023

ATP Tour 2023 er den 34. sæson af ATP Tour, den professionelle tour for mandlige tennisspillere, siden etableringen i 1990. Touren består af 59 turneringer fordelt i tre kategorier, samt landsholdsturneringen United Cup og de to sæsonafsluttende turneringer, Next Gen ATP Finals og ATP Finals.

Som følge af Israel-Hamaskrigen, der blev indledt den 7. oktober 2023, blev Tel Aviv Open 2023, der skulle have været afviklet den 5. - 11. november i Tel Aviv, aflyst. Fire dage senere kunne ATP Tour meddele, at der som erstatning i samme termin med kort frist var blevet arrangeret en udgave af Sofia Open i Sofia, Bulgarien.

Siden Ruslands invasion af Ukraine i begyndelsen af 2022 havde tennissportens styrende organer, WTA, ATP, ITF og de fire grand slam-turneringer, tilladt, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne ikke stille op under landenes navne eller flag, og spillerne fra de to lande deltog derfor i turneringerne under neutralt flag.

Turneringer

Kategorier 

ATP Tour 2023 består af 59 almindelige turneringer fordelt i tre kategorier:
 9 turneringer i kategorien ATP Masters 1000
 13 turneringer i kategorien ATP 500
 37 turneringer i kategorien ATP 250

Hertil kommer landsholdsturneringen United Cup samt de to sæsonafsluttende turneringer, ATP Finals og Next Gen ATP Finals.

Derudover indgår de fire grand slam-turneringer og Davis Cup også i tourens kalender, og resultaterne opnået i grand slam-turneringerne giver også point til ATP's verdensrangliste, selvom turneringerne ikke er ATP-turneringer.

Ranglistepoint 

Turneringerne er fordelt på følgende turneringskategorier med angivelse af de tilhørende ranglistepoint, spillerne opnår afhængig af deres resultater.

Single

Double

Kalender

Finaler

Single

Double

Hold

Titler

Verdensranglisten 

ATP's verdensrangliste pr. . november 2023 gjaldt som rangeringen ved sæsonens afslutning.

Priser 

ATP Awards 2023 blev uddelt til følgende modtagere.

Kilder 
 ATP Tour Tournaments

Referencer 

 
Tennis i 2023
Shanghai Masters 2022

Shanghai Masters 2022 var en tennisturnering, som skulle have været spillet udendørs på hardcourt-baner af typen DecoTurf i Qi Zhong Tennis Center i Shanghai, Folkerepublikken Kina i perioden 9. - 16. oktober 2022 som sæsonens ottende og næstsidste turnering på ATP Tour 2022 i kategorien ATP Tour Masters 1000.

Turneringen blev imidlertid aflyst den 21. juli 2022 på grund af COVID-19-restriktionerne i Folkerepublikken Kina.

Eksterne henvisninger 
 Shanghai Masters  
 ATP Tour - Results - Shanghai 2022

Noter 

2022
ATP Tour 2022
Waco

Waco er administrationsby i McLennan County i Texas, USA. Byen ligger ved Brazos-floden og Interstate I-35, midtvejs mellem Dallas og Austin. Waco havde i 2010 et indbyggertal på 124.805, hvilket gør den til den 22. mest befolkede by i Texas. Indbyggertallet blev i 2020 anslået til 138.486. Storbyområdet Waco Metropolitan Statistical Area (Waco MSA) som består af McLennan og Falls counties havde i 2010 havde et samlet indbyggertal på 234,906. Falls County blev føjet til Waco MSA i 2013. Befolkningsestimatet for 2020 var befolkningsprognosen for Wacos storbyområde er 277.005 indbyggere.

Baylor University ligger i Waco.

Historie 
Den 28. februar 1993 fandt der en skudveksling sted mellem medlemmer af den apokalyptiske sekt Branch Davidians og føderale agenter fra AFT hvor seks Branch Davidians og fire ATF-agenter døde. Der fulgte 51 dages belejring som afsluttedes med at Branch Davidians sætte ild til deres bygninger, kaldet Mt. Carmel, 19. april 1993. 74 personer, herunder lederen David Koresh, døde i branden. Begivenheden blev kendt som Waco-belejringen.

Den 17. maj 2015 udbrød der en kamp mellem rivaliserende rockergrupper på Twin Peaks restaurant. Politiet i Waco greb ind, og ni døde og 18 blev såret i forbindelse med kampen. Mere end 170 blev anholdt. Ingen forbipasserende, Twin Peaks ansatte eller betjente blev dræbt. Det var den mest højprofilerede kriminelle hændelse siden Waco-belejringen og den mest dødbringende skudveksling i byens historie.

Referencer 

Byer i Texas
Bjarni Ólafur Eiríksson

Bjarni Ólafur Eiríksson (født 28. marts 1982) er en islandsk tidligere fodboldspiller (venstre back).

Eiríksson tilbragte størstedelen af sin karriere hos Valur i hjemlandet, hvor han spillede i hele 15 sæsoner og vandt tre islandske mesterskaber og tre pokaltitler. Han spillede også to sæsoner i Danmark hos Silkeborg IF, hvor han var med til at rykke ud af Superligaen i sæsonen 2006-07, ligesom han tilbragte tre år hos Stabæk i Norge.

Eiríksson spillede 21 kampe for det islandske landshold, som han debuterede for i en venskabskamp mod Sydafrika i august 2005.

Titler 
Islandsk mesterskab
 2007, 2017 og 2018 med Valur

Islandsk pokal
 2005, 2015 og 2016 med Valur

Referencer

Eksterne henvisninger 

Fodboldspillere fra Island
Veigar Páll Gunnarsson

Veigar Páll Gunnarsson (født 21. marts 1980 i Reykjavík, Island) er en islandsk tidligere fodboldspiller (kantspiller). 

Gunnarsson tilbragte størstedelen af sin karriere i henholdsvis hjemlandet og i Norge. Han vandt to islandske mesterskaber med KR Reykjavík og et norsk mesterskab med Stabæk i Norge. Han tilbragte også en kort periode i Frankrig hos Nancy.

Eiríksson spillede 32 kampe og scorede fem mål for det islandske landshold, som han debuterede for i en venskabskamp mod Chile i januar 2001.

Titler 
Islandsk mesterskab
 2002 og 2003 med KR Reykjavík
 2014 med Stjarnan

Norsk mesterskab
 2008 med Stabæk

Referencer

Eksterne henvisninger 

Fodboldspillere fra Island
Personer fra Reykjavik
Sverrir Garðarsson

Sverrir Garðarsson (født 15. september 1984) er en islandsk tidligere fodboldspiller (forsvarer). Han spillede én kamp for det islandske landshold, en EM-kvalifikationskamp mod Danmark 21. november 2007.

Titler 
Islandsk mesterskab
 2004, 2005, 2006 og 2009 med FH
 2014 med Stjarnan

Islandsk pokal
 2007 og 2010 med FH

Referencer

Eksterne henvisninger 

Fodboldspillere fra Island
Garðar Jóhannsson

Garðar Jóhannsson (født 1. april 1980 i Garðabær, Island) er en islandsk tidligere fodboldspiller (angriber).

Jóhannsson spillede i hjemlndet hos en række klubber, og vandt blandt andet det islandske mesterskab med både KR Reykjavík og Stjarnan. Han var også udlandsprofessionel i både Norge og Tyskland.

Jóhannsson spillede otte kampe og scorede to mål for det islandske landshold, som han debuterede for i en venskabskamp mod Malta i november 2008.

Titler 
Islandsk mesterskab
 2003 med KR Reykjavík
 2014 med Stjarnan

Norsk pokal
 2010 med Strømsgodset

Referencer

Eksterne henvisninger 

Fodboldspillere fra Island
Friðrik Friðriksson

Friðrik Friðriksson (født 6. oktober 1964) er en islandsk tidligere fodboldspiller (målmand). Han spillede 18 kampe for det islandske landshold. På klubplan repræsenterede han flere forskellige hold i hjemlandet, og vandt det islandske mesterskab med både Fram og ÍBV. Han var også i to år tilknyttet B1909 i Danmark.

Titler 
Islandsk mesterskab
 1986 med Fram
 1997 og 1998 med ÍBV

Islandsk pokal
 1985 og 1987 med Fram
 1998 med ÍBV

Referencer

Eksterne henvisninger 

Fodboldspillere fra Island
Garðar Gunnlaugsson

Garðar Bergmann Gunnlaugsson (født 25. april 1983 i Akranes, Island) er en islandsk tidligere fodboldspiller (angriber). 

Gunnlaugsson spillede ti år for ÍA Akranes i sin fødeby, og vandt det islandske mesterskab med klubben i 2001. Han havde også udlandsophold hos blandt andet IFK Norrköping i Sverige og tyske SpVgg Unterhaching. Han spillede desuden én kamp for det islandske landshold, en venskabskamp mod Finland 13. januar 2016.

Titler 
Islandsk mesterskab
 2001 med ÍA Akranes

Islandsk pokal
 2003 med ÍA Akranes
 2005 med Valur

Referencer

Eksterne henvisninger 

Fodboldspillere fra Island
Personer fra Akranes
Ólafur Þórðarson

Ólafur Þórðarson (født 22. august 1965) er en islandsk tidligere fodboldspiller (midtbane) og -træner. Han spillede 60 kampe for Islands landshold og vandt hele syv islandske mesterskaber med ÍA Akranes.

Titler 
Islandsk mesterskab
 1983, 1984, 1993, 1994, 1995, 1996 og 2001 med ÍA Akranes

Islandsk pokal
 1983, 1984, 1986, 1993, 1996 og 2000 med ÍA Akranes

Referencer

Eksterne henvisninger 

Fodboldspillere fra Island
Haraldur Ingólfsson

Haraldur Ingólfsson (født 1. august 1970) er en islandsk tidligere fodboldspiller (midtbane). Han spillede 19 kampe for Islands landshold og vandt hele fem islandske mesterskaber med ÍA Akranes.

Titler 
Islandsk mesterskab
 1992, 1993, 1994, 1995 og 1996 med ÍA Akranes

Islandsk pokal
 1993 og 1996 med ÍA Akranes

Referencer

Eksterne henvisninger 

Fodboldspillere fra Island
Alexander Högnason

Alexander Högnason (født 7. august 1968 i Akranes, Island) er en islandsk tidligere fodboldspiller (forsvarer). 

Högnason spillede femten år for ÍA Akranes i sin fødeby, og vandt det islandske mesterskab med klubben i fem år i træk i perioden 1992-1996. Han spillede desuden tre kampe og scorede ét mål for det islandske landshold.

Titler 
Islandsk mesterskab
 1992, 1993, 1994, 1995 og 1996 med ÍA Akranes

Islandsk pokal
 1986, 1993, 1996 og 2000 med ÍA Akranes
 2001 med Fylkir

Referencer

Eksterne henvisninger 

Fodboldspillere fra Island
Personer fra Akranes
Giuseppe Vavassori

Giuseppe Vavassori (29. juni 1934 - 21. november 1983) var en italiensk fodboldspiller (målmand). 

Vavassori tilbragte hele sin karriere i hjemlandet, hvor han blandt andet tilbragte syv sæsoner hos Juventus. Han vandt tre italienske mesterskaber og to Coppa Italia-titler med klubben. Han spillede desuden én kamp for det italienske landshold.

Vavassori døde i 1983 af tarmkræft i en alder af kun 49 år.

Titler 
Serie A
 1958, 1960 og 1961 med Juventus

Coppa Italia
 1959 og 1960 med Juventus
 1970 med Bologna

Referencer

Eksterne henvisninger 

Fodboldspillere fra Italien
Benito Sarti

Benito Sarti (23. juli 1936 - 4. februar 2020) var en italiensk fodboldspiller (forsvarer). 

Sarti tilbragte hele sin karriere i hjemlandet, hvor han blandt andet tilbragte ni sæsoner hos Juventus. Han vandt tre italienske mesterskaber og tre Coppa Italia-titler med klubben. Han spillede desuden seks kampe for det italienske landshold.

Titler 
Serie A
 1960, 1961 og 1967 med Juventus

Coppa Italia
 1959, 1960 og 1965 med Juventus

Referencer

Eksterne henvisninger 

Fodboldspillere fra Italien
Personer fra Padova
Umberto Colombo

Umberto Colombo (21. maj 1933 - 26. oktober 2021) var en italiensk fodboldspiller (midtbane). 

Colombo tilbragte hele sin karriere i hjemlandet, hvor han blandt andet spillede syv sæsoner hos Juventus. Han vandt tre italienske mesterskaber med klubben. Han opnåede desuden tre kampe for det italienske landshold.

Titler 
Serie A
 1958, 1960 og 1961 med Juventus

Coppa Italia
 1963 med Atalanta

Referencer

Eksterne henvisninger 

Fodboldspillere fra Italien
Flavio Emoli

Flavio Emoli (23. august 1934 - 5. oktober 2015) var en italiensk fodboldspiller (midtbane). 

Emoli spillede hele sin karriere i hjemlandet, hvor han blandt andet tilbragte ti sæsoner hos Juventus i sin fødeby. Han vandt tre italienske mesterskaber og to Coppa Italia-titler med klubben. Han spillede desuden to kampe for det italienske landshold.

Titler 
Serie A
 1958, 1960 og 1961 med Juventus

Coppa Italia
 1959 og 1960 med Juventus

Referencer

Eksterne henvisninger 

Fodboldspillere fra Italien
Personer fra Torino
Bruno Nicolè

Bruno Nicolè (24. februar 1940 - 26. november 2019) var en italiensk fodboldspiller (angriber). 

Nicolè tilbragte hele sin karriere i hjemlandet, hvor han blandt andet spillede seks sæsoner hos Juventus. Han vandt tre italienske mesterskaber og to Coppa Italia-titler med klubben. Han var også tilknyttet hovedstadsklubben AS Roma, som han vandt én pokaltitel med. 

Nicolè spillede desuden otte kampe og scorede to mål for det italienske landshold.

Titler 
Serie A
 1958, 1960 og 1961 med Juventus

Coppa Italia
 1959 og 1960 med Juventus
 1964 med Roma

Referencer

Eksterne henvisninger 

Fodboldspillere fra Italien
Personer fra Padova
Carlo Mattrel

Carlo Mattrel (14. april 1937 - 25. september 1976) var en italiensk fodboldspiller (målmand). 

Mattrel spillede hele sin karriere i hjemlandet, hvor han blandt andet tilbragte syv sæsoner hos Juventus i sin fødeby. Han vandt tre italienske mesterskaber og tre Coppa Italia-titler med klubben. Han havde også ophold hos blandt andet Palermo og Cagliari.

Mattrel spillede desuden to kampe for det italienske landshold. Han var med i landets trup til VM 1962 i Chile, hvor han spillede én af italieneres tre kampe i turneringen.

Mattrel døde i en trafikulykke i 1976, kun 39 år gammel.

Titler 
Serie A
 1958, 1960 og 1961 med Juventus

Coppa Italia
 1959, 1960 og 1965 med Juventus

Referencer

Eksterne henvisninger 

Fodboldspillere fra Italien
Personer fra Torino
Omkomne ved trafikulykker i Italien
Giorgio Stivanello

Giorgio Stivanello (13. juli 1932 - 18. maj 2010) var en italiensk fodboldspiller (angriber). 

Stivanello tilbragte hele sin karriere i hjemlandet, hvor han blandt andet tilbragte seks sæsoner hos Juventus. Han vandt tre italienske mesterskaber og to Coppa Italia-titler med klubben. Han havde også ophold hos SSC Venezia i sin fødeby samt Padova.

Titler 
Serie A
 1958, 1960 og 1961 med Juventus

Coppa Italia
 1959 og 1960 med Juventus

Referencer

Eksterne henvisninger 

Fodboldspillere fra Italien
Personer fra Venedig
Pierluigi Ronzon

Pierluigi Ronzon (født 7. marts 1934 i Gemona del Friuli, Italien) er en italiensk tidligere fodboldspiller (defensiv midtbane/sweeper). 

Ronzon tilbragte hele sin karriere i hjemlandet, hvor han blandt andet var tilknyttet storholdene AC Milan, Napoli og Lazio. Hos Napoli var han med til at vinde pokalturneringen Coppa Italia i 1962, og blev matchvinder i finalen mod S.P.A.L. Han spillede også en enkelt kamp for Italiens landshold i 1960.

Titler 
Coppa Italia
 1962 med Napoli

Referencer

Eksterne henvisninger 

Fodboldspillere fra Italien
Mario Ardizzon

Mario Ardizzon (2. januar 1938 - 27. november 2012) var en italiensk fodboldspiller (forsvarer). 

Ardizzon tilbragte hele sin karriere i hjemlandet, hvor han var tilknyttet henholdsvis Venezia, Roma og Bologna. Han vandt pokalturneringen Coppa Italia med både Roma og Bologna.

Titler 
Coppa Italia
 1964 med Roma
 1970 med Bologna

Referencer

Eksterne henvisninger 

Fodboldspillere fra Italien
Fabio Cudicini

Fabio Cudicini (født 20. oktober 1935 i Trieste, Italien) er en italiensk tidligere fodboldspiller (målmand), far til Carlo Cudicini.

Cudicini tilbragte hele sin karriere i hjemlandet, hvor han fejrede store triumfer med især Roma og Milan, som han repræsenterede i henholdsvis otte og fem sæsoner. Med Milan var han blandt andet med til at vinde et italiensk mesterskab, en Coppa Italia-titel samt Mesterholdenes Europa Cup og Europa Cuppen for Pokalvindere, mens det blev til en sejr i både Coppa Italia og Messeby-turneringen hos Roma. Han er medlem af Milans Hall of fame.

Selvom han var regnet som en af Italiens bedste målmænd i 1960'erne, nåede Cudicini aldrig at repræsentere det italienske landshold, hvor spilletiden i denne periode primært gik til Lorenzo Buffon, Dino Zoff, Giorgio Ghezzi og Enrico Albertosi.

Cudicini bar helt sort spilletøj på banen, hvilket gav ham kælenavnet Il Ragno Nero (den sorte edderkop), samme kælenavn som den sovjetiske målmand Lev Jasjin bar.

Titler 
Serie A
 1968 med Milan

Coppa Italia
 1964 med Roma
 1972 med Milan

Messeby-turneringen
 1961 med Roma

Pokalvindernes Europa Cup
 1968 med Milan

Mesterholdenes Europa Cup
 1969 med Milan

Intercontinental Cup
 1969 med Milan

Referencer

Eksterne henvisninger 

Fodboldspillere fra Italien
Ugo Ferrante

Ugo Ferrante (18. juli 1945 - 29. november 2004) var en italiensk fodboldspiller (forsvarer). 

Ferrante tilbragte hele sin karriere i hjemlandet, hvor han spillede ni sæsoner hos Fiorentina. Han vandt både det italienske mesterskab og pokalturneringen Coppa Italia med klubben. Han spillede også fire år hos Vicenza.

Ferrante spillede desuden tre kampe for det italienske landshold. Han var med i truppen til VM 1970 i Mexico, men kom ikke på banen i turneringen, hvor italienerne vandt sølv efter finalenederlag til Brasilien.

Ferrante døde af kræft i 2004 i en alder af 59 år.

Titler 
Serie A
 1969 med Fiorentina

Coppa Italia
 1966 med Fiorentina

Referencer

Eksterne henvisninger 

Fodboldspillere fra Italien
Personer døde af kræft
Deltagere ved verdensmesterskabet i fodbold 1970
Fodboldspillere fra ACF Fiorentina
Giuseppe Savoldi

Giuseppe Savoldi (født 21. januar 1947 i Gorlago, Italien) er en italiensk tidligere fodboldspiller (angriber) og -træner.

Savoldi tilbragte hele sin karriere i hjemlandet, hvor han repræsenterede henholdsvis Atalanta, Bologna og Napoli. Han vandt pokalturneringen Coppa Italia med både Bologna og Napoli. Han spillede desuden fire kampe og scorede ét mål for det italienske landshold. I 1973 blev han topscorer i den italienske Serie A.

Titler 
Coppa Italia
 1970 og 1974 med Bologna
 1976 med Napoli

Referencer

Eksterne henvisninger 

Fodboldspillere fra Italien
Fodboldtrænere fra Italien
Luciano Castellini

Luciano Castellini (født 12. december 1945 i Milano, Italien) er en italiensk tidligere fodboldspiller (målmand) og -træner.

Castellini tilbragte hele sin karriere i hjemlandet, hvor han spillede mere end 200 Serie A-kampe for både Torino og Napoli. Han vandt både det italienske mesterskab og pokalturneringen Coppa Italia med Torino. Han spillede en enkelt kamp for Italiens landshold, en venskabskamp mod Belgien 26. januar 1977. Derudover var han med i italienernes trup til VM 1974 i Vesttyskland, uden at komme på banen i turneringen.

Titler 
Serie A
 1976 med Torino

Coppa Italia
 1971 med Torino

Referencer

Eksterne henvisninger 

Fodboldspillere fra Italien
Fodboldtrænere fra Italien
Personer fra Milano
Graziano Bini

Graziano Bini (født 7. januar 1955 i San Daniele Po, Italien) er en italiensk tidligere fodboldspiller (forsvarer). Han spillede i 14 år for Inter, og vandt både et italiensk mesterskab og to Coppa Italia-titler med klubben.

Titler 
Serie A
 1980 med Inter

Coppa Italia
 1978 og 1982 med Inter

Referencer

Eksterne henvisninger 

Fodboldspillere fra Italien
Sebastiano Nela

Sebastiano Nela (født 13. marts 1961 i Rapallo, Italien) er en italiensk tidligere fodboldspiller (forsvarer). 

Nela repræsenterede Roma i 11 sæsoner, og vandt både et italiensk mesterskab og tre Coppa Italia-titler med klubben. Han havde også ophold hos både Genoa og Napoli. 

Nela spillede fem kampe for det italienske landshold. Han var med i truppen til VM 1986 i Mexico, men kom dog ikke på banen i turneringen.

Titler 
Serie A
 1983 med Roma

Coppa Italia
 1984, 1986 og 1991 med Roma

Referencer

Eksterne henvisninger 

Fodboldspillere fra Italien
Ubaldo Righetti

Ubaldo Righetti (født 1. marts 1963 i Sermoneta, Italien) er en italiensk tidligere fodboldspiller (forsvarer). 

Righetti tilbragte hele sin karriere i hjemlandet, hvor han blandt andet var tilknyttet Roma i syv sæsoner. Han vandt både et italiensk mesterskab og tre Coppa Italia-titler med klubben. Han spillede desuden otte kampe for det italienske landshold.

Titler 
Serie A
 1983 med Roma

Coppa Italia
 1981, 1984 og 1986 med Roma

Referencer

Eksterne henvisninger 

Fodboldspillere fra Italien
Marco Branca

Marco Branca (født 6. januar 1965 i Grosseto, Italien) er en italiensk tidligere fodboldspiller (angriber). 

Branca spillede for en lang række klubber i hjemlandet, og var med til at vinde et italiensk mesterskab med Sampdoria og en UEFA Cup-titel med Parma. Han havde også udlandsophold i både England og Schweiz. 

Branca nåede aldrig at repræsentere det italienske A-landshold, men var med på et særligt OL-landshold ved OL 1996 i Atlanta

Titler 
Serie A
 1991 med Sampdoria

UEFA Cup
 1995 med Parma

Referencer

Eksterne henvisninger 

Fodboldspillere fra Italien
Amedeo Carboni

Amedeo Carboni (født 6. april 1965 i Arezzo, Italien) er en italiensk tidligere fodboldspiller (venstre back). 

Carboni startede sin karriere i hjemlandet, hvor han blandt andet tilbragte syv sæsoner hos Roma. Han vandt pokalturneringen Coppa Italia med klubben, og gentog dermed en bedrift han også havde opnået med U.C. Sampdoria, hvor han også vandt Pokalvindernes Europa Cup i 1990. I 1997 skiftede han til spanske Valencia CF, hvor han spillede resten af sin karriere. Han nåede hele 245 ligakampe med klubben, og var med til at vinde både to spanske mesterskaber, en Copa del Rey-titel samt både UEFA Cuppen og UEFA Super Cuppen i 2004. 

Hos Valencia var Carboni også med til to år i træk at nå finalen i Champions League. I 2000 var han ikke på banen i finalenederlaget til Real Madrid, mens han i 2001 spillede hele finalen mod Bayern München. Carboni fik en uheldig hovedrolle i kampen, da han både begik et straffespark i ordinær tid, som Bayern scorede på, og efterfølgende brændte sit spark i den straffesparkskonkurrence, der afgjorde kampen til Bayerns fordel.

For det italienske landshold spillede Carboni 18 kampe. Han debuterede for holdet i en venskabskamp mod Tyskland i 1992. Han var med i truppen til EM 1996 i England, og spillede to af italienernes tre kampe i turneringen, hvor holdet blev slået ud efter det indledende gruppespil.

Titler 
Coppa Italia
 1989 med Sampdoria
 1991 med Roma

La Liga
 2002 og 2004 med Valencia

Copa del Rey
 1999 med Valencia

Supercopa de España
 1999 med Valencia

Pokalvindernes Europa Cup
 1990 med Sampdoria

UEFA Intertoto Cup
 1998 med Valencia

'UEFA Cup
 2004 med Valencia

UEFA Super Cup
 2004 med Valencia

Referencer

Eksterne henvisninger 

Fodboldspillere fra Italien
Deltagere ved det europæiske mesterskab i fodbold 1996
Mauro Tassotti

Mauro Tassotti (født 19. januar 1960 i Rom, Italien) er en italiensk tidligere fodboldspiller (forsvarer). 

Tassotti startede sin karriere hos Lazio i fødebyen Rom, inden han i 1980 skiftede til Milan. Her tilbragte han efterfølgende resten af sin karriere, hele 17 sæsoner, og vandt en lang række titler med klubben. Det blev blandt andet til hele fem italienske mesterskaber og tre Champions League-titler. Tassotti var i Milan en del af en legendarisk forsvarskæde, der blandt andet også inkluderede Paolo Maldini, Franco Baresi og Alessandro Costacurta. Han er medlem af Milans Hall of fame.

For det italienske landshold spillede Tassotti syv kampe. Han debuterede for holdet i en VM-kvalifikationskamp mod Schweiz 14. oktober 1992. Han var med i truppen til VM 1994 i USA, og spillede to af italienernes kampe i turneringen, hvor holdet nåede helt frem til finalen, der dog blev tabt til Brasilien.

Titler 
Serie A
 1988, 1992, 1993, 1994 og 1996 med Milan

Supercoppa Italiana
 1988, 1992, 1993 og 1994 med Milan

Mesterholdenes Europa Cup/Champions League
 1989, 1990 og 1994 med Milan

UEFA Super Cup
 1989, 1990 og 1994 med Milan

Intercontinental Cup
 1989 og 1990 med Milan

Referencer

Eksterne henvisninger 

Fodboldspillere fra Italien
Personer fra Rom
Deltagere ved verdensmesterskabet i fodbold 1994
Antonio Benarrivo

Antonio Benarrivo (født 21. august 1968 i Brindisi, Italien) er en italiensk tidligere fodboldspiller (forsvarer). 

Benarrivo spillede hele 13 sæsoner hos Parma, som han vandt en lang række titler med, blandt andet tre udgaver af pokalturneringen Coppa Italia, to udgaver af UEFA Cuppen samt Pokalvindernes Europa Cup. 

For det italienske landshold spillede Benarrivo 23 kampe. Han debuterede for holdet i en VM-kvalifikationskamp mod Estland 22. september 1993. Han var med i truppen til VM 1994 i USA, hvor italienerne vandt sølv. Han var med i seks af italienernes syv kampe i turneringen, herunder finalenederlaget til Brasilien.

Titler 
Coppa Italia
 1992, 1999 og 2002 med Parma

Supercoppa Italiana
 1999 med Parma

Pokalvindernes Europa Cup
 1993 med Parma

UEFA Cup
 1995 og 1999 med Parma

UEFA Super Cup
 1993 med Parma

Referencer

Eksterne henvisninger 

Fodboldspillere fra Italien
Deltagere ved verdensmesterskabet i fodbold 1994